Kuberklas Kreatief – publiseer jou skrywerk op LitNET - Afrikaans.com
Leerders kan hul kortverhale en gedigte op LitNET publiseer. Publikasie is onderhewig aan keuring. Klik hier om deel te neem.
Kry hier nuttige wenke waarmee jy jou kreatiewe skryfwerk met groter selfvertroue kan aanpak.
“Philippolis”: ‘n gedig deur die veertienjarige Terry Botha
Jou voete los diep spore in die grond
met jou voete loop jy orals rond.
Die stof sien jy van ver nader beweeg
deur die Karoodorp se paaie, dolleeg.
Jy loop oor ’n klein wit brug met ’n dun stroompie wat onderdeur rol.
Dis amper winter maar steeds is daar bome in die hoofstraat, vol.
Die geblaf van ’n hond kan gehoor word soos jy deur die paaie van die Karoodorp wandel.
Jy loop verby die skriba se kantoor en hoor hoe sy en die dominee onderhandel.
Oom Piet se sproeiers besproei sy groen tuin
met die sonlig wat daarop skyn.
Tannie Karin sit op haar stoep en lees die Huisgenoot
met ’n koppie vol kruietee op haar skoot.
Oubaas die hond is almal se gunsteling straatbrak
hy is daar doer in Kokstraat en grou in ’n sak.
Die kerkklok se geraas eggo deur die strate.
Dis een-uur en tyd vir middagete.
Oom Gerhard is mos op ’n dieet van slegs neute.
Soos jy terugstap na jou huis
ruik jy tannie Wilma se soet-en-suur hoender en rys.
By die huis gaan sit jy by die tafel, en wanneer jou brood bedien word
kan jy almal hoor stories
Straatligliefde ’n gedig deur Marine Moffat
’n Opgewonde sprankel blink in jou oë.
Die verspreiding van pienk skaamheid wat in jou wange gloei.
Jou mondhoeke wat aan toutjies gepluk word wanneer jy wil glimlag.
Die trane van hoop en geluk as jy lag, maar ook hartseer trane wat reën en ’n teken van gevoel is.
Hoe jou kop agtertoe val as jy ons bederf met jou borrelgiggels.
Die dansies wat jy opvoer vir ’n gehoor vol moedelose gewetes.
Jou stem wat die engele jaloers maak.
perfek op hulle eie,
maar gepas in myne.
Jy noem jouself ’n frats,
’n mens wat nêrens behoort.
Iemand wat nooit pragtig sal wees nie.
Maar, my lief,
as jy jouself in my oë sien,
waar jy heeltyd jou ware self is,
sal jy jaloers wees op jouself en jou anderste wese.
Die manier hoe jy uitstaan en nie êrens hoef te behoort nie.
Jy sal nooit pragtig wees nie,
want jy is klaar so beeldskoon soos die Here jou geskape het.
As jy jouself deur my oë kan sien,
sal jy verstaan hoekom my bewondering vir jou weergalm in ons goedkoop-liefde-wêreld.
My liefde vir jou is alles behalwe goedkoop,
dit is die liefde waarna alle mense smag.
so duur en anders.
wat skyn op alle goeie dinge.
Heimwee deur Dorette Bester